Title: Hrvatska
Description: Publikacija Hrvatska: zemlja i ljudi pripremljena je u suradnji s Ministarstvom vanjskih i europskih poslova RH povodom ulaska Hrvatske u Europsku uniju. Namijenjena je ponajprije mnogoljudnoj publici ostalih zemalja članica, svima onima koji će poželjeti ili zatrebati informacija o novoj članici. Stoga je pripremljena u nekoliko jezičnih inačica. Kao svojevrsna "osobna iskaznica" ona na sažet i pregledan način donosi najvažnije informacije o zemljopisu, povijesti, političkom ustroju, stanovništvu, gospodarstvu, kulturi i društvu. U pregledu općepoznatih podataka navedene su i neke posebnosti s kojima Hrvatska pridonosi kako jedinstvu, tako i različitosti Europskih zemalja, a za koje je Uredništvo procijenilo da su široj publici dosad bile manje poznate. No kao i svaki izbor, i ovaj je donekle arbitraran. Pozornost je dana i stoljetnim vezama Hrvatske s drugim europskim zemljama i narodima.
Subjects: Politics and government, History, Economic conditions, Economic history